Pietų Korėjos vėliava

Pietų Korėjos vėliava (hangul 태극기) turi 3 dalis: baltą pagrindą, raudoną ir mėlyną taeguk centre ir 4 trigramas, kiekviename vėliavos kampe. Korėjietiškai vėliava vadinama Taegeukgi. Vėliavos dizainas, pagal turimas žinias, buvo pasiūlytas Qing dinastijos diplomato Ma Jianzhong 1882 metais. Karalius Gojongas priėmė Taegeukgi kaip oficialią Korėjos vėliavą 1883 m. kovo 6 d.

Taeguk simbolis kilo iš kinų knygos ZhouYi, kuri paaiškina 4 kinų filosofines idėjas apie visatą: harmoniją, simetriją, pusiausvyrą, apytaką. Kadangi kinai darė didelę įtaką Korėjos kultūrai, tai vėliavos simbolizmas buvo pasiskolintas iš kinų. Baltas fonas simbolizuoja „žmonių švarumą“. Taeguk simbolizuoja visų visatos dalykų kilmę. Keturios trigramos simbolizuoja:

 Simbolis ||| – dangų (天), pavasarį (春), rytus (東), dorybę (仁)
 Simbolis ¦¦¦ – žemę (地), vasarą (夏), vakarus (西), teisingumą (義)
 Simbolis |¦| – saulę (日), rudenį (秋), pietus (南), pagarbą (禮)
 Simbolis ¦|¦ – mėnulį (月), žiemą (冬), šiaurę (北), žinias ir išmintį ((智).

Pietų Korėjos atributika
Valstybinės vėliavos